Ulven stasjon er også bevart, men har blitt modernisert og fungerer i dag som en privatbolig. Alle bygningene på Kalandseid stasjon har blitt revet, bortsett fra en privat bolig. Stasjonsområdet til Hamre stasjon er omgjort til en snuplass for busser. Fana stasjon står fortsatt, men har blitt renovert og modernisert, og fungerer som en privatbolig. Rådal stasjon er i bruk som privatbolig. mini|3.-klasse- og konduktørvogna CFo 8 ble opprinnelig levert til Nesttun–Osbanen i 1895. Etter at banen ble lagt ned i 1935 ble vogna solgt til Urskog–Hølandsbanen (UHB) og ble med over i NSB i 1945. Da også UHB ble lagt ned i 1960 ble vogna gitt til Norsk jernbanemuseum på Hamar, hvor den benyttes i «Tertittoget». To passasjervogner finnes på Norsk jernbanemuseum på Hamar. De ble ved nedleggingen i 1935 solgt til Urskog–Hølandsbanen, der de gikk i trafikk fram til 1960. De brukes på museets -tog som går inne på museumsområdet, og ble renovert i 1994–1995. Os kommune har en demontert halvvognramme fra en Oldbury-vogn fra 1894. En vognramme bygget av Skabo i 1907 er i bruk i en hage ved Kismul. Den inneholder noen originale benker.